El Castell d'Alaquàs obri la seua antiga Capella, restaurada després del seu descobriment
12/11/2009

# El Castell d'Alaquàs obri la seua antiga Capella, restaurada després del seu descobriment

*   12/11/2009
*   [Imprimir](#)
*   Compartir
*    https://www.alaquas.org/documento.asp?id\_do=11730

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11730%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20obri%20la%20seua%20antiga%20Capella%2C%20restaurada%20despr%C3%A9s%20del%20seu%20descobriment)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11730/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11730/12112009img_0229_Form_4.jpg)](https://www.alaquas.org/ficheros/documentos/2009/2/11730/12112009img_0229_Form_10.jpg "<a href='https://www.alaquas.org/ficheros/documentos/2009/2/11730/12112009img_0229_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs obri la seua antiga Capella, restaurada després del seu descobriment</a>")

Un concert i una conferencia l'obrirà al públic aquest espai de gran valor històric i artístic el divendres 13 de novembre

El Castell d'Alaquàs obrirà al públic l'antiga Capella, un espai descobert amb la restauració de les Sales Nobles de l'edifici i que, recuperat, ara es podrà visitar. Encara que de petita amplitud, aquest espai ha resultat de gran valor per la presència dels esgrafiats, un tipus de decoració en relleu que recobreix els seus sostres. Elements geomètrics, rostres de éssers fabulosos, fulles i flors són les imatges més repetides en les voltes d'aquest espai. El deteriorament provocat per la humitat i les distintes capes de calç que la recobrien ha exigit un intens treball per a tornar-li l'esplendor originària.

El proper **divendres 13 de novembre** a les **19:30 hores** es celebrarà una conferencia a càrrec del restauradors Victor M. Algarra Pardo i Paloma Ruiz Berrocal sobre els resultats de la intervenció arqueològica. Després es celebrarà un concert del grup Conversación Galante amb obres de George Friedrich Haendel i Antonio Vivaldi.

La recuperació de la capella s'afegeix a la resta de treballs d'arqueologia i restauració que s'han realitzat en el Castell que ha permès traure a la llum nombroses restes i vestigis. Encara que el més reconeguts siguen els graffiti de embarcacions, destaquen també un conjunt d'algepseries renaixentistes que representen mascarons, harpies, acants i elements arquitectònics i que van estar exposades en el Castell en el moment del seu màxima esplendor, però van acabar per ser arrancades i usades per al tapiat d'una porta. Igualment, les peces de vaixelles antigues recuperades en el subsòl ens parla d'una activitat terrissera d'altra qualitat feta en el Alaquàs medieval, que no es deuria perdre en la nostra memòria col·lectiva.